ตลาดหุ้นเอเชียเช้านี้บวกแรง ขานรับดาวโจนส์ทำนิวไฮ 2 วันติด!
ตลาดหุ้นเอเชียเพิ่มขึ้นเช้านี้ ขานรับดาวโจนส์ทำนิวไฮต่อเนื่อง
14 ก.ค. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ ตามทิศทางของดัชนีดาวโจนส์ตลาดหุ้นนิวยอร์กที่ปิดทำนิวไฮติดต่อกันเป็นวันที่ 2 โดยได้รับปัจจัยบวกจากการที่นางเจเน็ต เยลเลน ประธานธนาคารกลางสหรัฐ (เฟด) ได้เน้นย้ำในการแถลงนโยบายรอบครึ่งปีเมื่อวานนี้ว่า เฟดจะปรับขึ้นอัตราดอกเบี้ยอย่างค่อยเป็นค่อยไป
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,157.92 จุด เพิ่มขึ้น 58.11 จุด, ดัชนี SSE Composite ตลาดหุ้นจีนเปิดวันนี้ที่ 3,212.03 จุด ลดลง 6.13 จุด, ดัชนี HSI ตลาดหุ้นฮ่องกงเปิดวันนี้ที่ 26,416.68 จุด เพิ่มขึ้น 70.51 จุด, ดัชนี TAIEX ตลาดหุ้นไต้หวันเปิดวันนี้ที่ 10,450.92 จุด ลดลง 9.23 จุด
ขณะที่ดัชนี KOSPI ตลาดหุ้นเกาหลีใต้เปิดวันนี้ที่ 2,418.27 จุด เพิ่มขึ้น 8.78 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,240.18 จุด เพิ่มขึ้น 4.51 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,756.82 จุด เพิ่มขึ้น 3.04 จุด
นอกจากนี้ นักลงทุนยังจับตาเจพีมอร์แกน, ซิตี้กรุ๊ป และเวลส์ ฟาร์โก ที่จะเปิดเผยผลประกอบการไตรมาส 2 ในวันนี้ รวมถึงข้อมูลเศรษฐกิจที่สำคัญของสหรัฐที่จะเปิดเผยในวันนี้ ได้แก่ ดัชนีราคาผู้บริโภค (CPI) เดือนมิ.ย., ยอดค้าปลีกเดือนมิ.ย., การผลิตภาคอุตสาหกรรมเดือนมิ.ย., สต็อกสินค้าคงคลังภาคธุรกิจเดือนพ.ค. และความเชื่อมั่นผู้บริโภคเดือนก.ค.จากมหาวิทยาลัยมิชิแกน